Կարդինալ Սանտրին այցելեց Յունաստանի Հայ Կաթողիկէ առաջնորդարանը։

11 -17 Նոյեմբերին Յունաստան կատարած իր հովուական այցելութեան ծիրէն ներս Արեւելեանն եկեղեցիներու Ժողովի կառավարիչը Կարդինալ Լէոնարտօ Սանտրի, հինգշաբթի 14 նոյեմբերի յետմիջօրէին այցելեց Աթէնքի Նէոս Քոզմոս շրջանի մէջ գտնուող հայ կաթողիկէ առաջնորդարանը։

Նշենք թէ Աթէնքի Հայ կաթողիկէ էքզարքութիւնը ստեղծուած է 1925-ին Պիոս ԺԱ Քահանայապետի օրով ու այդ օրէն ան եղած է հայ պանդուխտին տունն ու օճախը, օգնութիւն մատուցելով բոլոր այն հայերուն որոնք Յունաստան եկած են աւելի լաւ ապագայի մը ձգտումով։

Այսօր եւս առաջնորդարանը կը շարունակէ այդ աշխատանքը համագործակցութեամբ Քարիթասին։ Առաջնորդարանէն ներս կը գործեն զանազան խորհուրդներ՝ հովուական, երիտասարդական, մշակութային, բարեսիրական (Հայկական Քարիթասը), ինչպէս նեաւ ընտանիքներու խորհրդատուութեան կեդրոնն ու Գոճունեան սրահին յանձնախումբը։ Անոնց կողքին ապա կը գործէ նաեւ գաղթականներու ու փախստականներու յատկացուած գրասենեակը ուր բժշկական, հոգեբանական եւ ընկերային ծառայութիւններ կը մատուցուին անոնց որոնք կարիքն ունին այդ ծառայութիւններուն համագործակցութեամբ Քարիթասին։

Հայ Կաթողիկէ առաջնորդարան ժամանելուն Արեւելեան Եկեղեցիներու Ժողովի կառավարիչը դիմաւորուեցաւ տեղւոյն առաջնորդ՝ Գերապայծառ Յովսէփ Պեզեզեանի կողմէ ու անոր հետ միասին մուտք գործեց «Սուրբ Գրիգոր Լուսաւորչի» անուան եկեղեցի ուր տեղի ունեցաւ բարի գալուստի հակիրճ արարողութիւն, որուն ընթացքին Առաջնորդ գերապայծառը իր ողջոյնի խօսք ուղղելով Վատիկանեան պատուիրակութեան մատնանշեց թէ Հայ Եկեղեցին միշտ հպարտ եղած է Քրիստոսի խաչով ու թէ ան Քրիստոսը վկայած է նոյնիսկ արեան գնով, ինչպէս պատահեցաւ վերջին օրերուն Տէր Զօրի մէջ Հայր Յովսէփ Քահանայ Պետոյանի նահատակութեամբ։

«Տէր Զօրը յատուկ նշանակութիւն ունի համայն հայութեան համար, ան յիշատակի վայր է 1915-ի հայոց ցեղասպանութեան զոր գործադրեց Օսմանեան Կայսրութիւնը» ըսաւ գերապայծառ Պեզեզեան։

Ան ապա նկատել տուաւ որ «ձեզ հիւրընկալող այս փոքր եկեղեցին Յունաստանի հայկական ամենահին եկեղեցիներէն մին է որ կառոցուած է՝ ցեղասպանութենէն վերապրող ու Յունաստանի մէջ ապաստան գտած գաղթական հայերու հովուական ու հոգեւոր ծառայութիւն մատուցելու նպատակով։ «Ահա անոնց թոռնիկներն են որոնք այսօր ձեզ կը հիւրընկալեն այստեղ» նշեց ապա Հայ Կաթողիկէ առաջնորդը ակնարկելով առաջնորդարանի գործունէութեան պատմութեան

Որ սկիզբ առած է 1920 Քորֆույի մէջ ուր Քափուչին միաբանութեան անդամ երջանկայիշատակ Գերապայծառ Զոհրապեանը առաջինը եղաւ որ օգնութեան հասաւ գաղթական հայերուն զանոնք համախմբելով Սուրբ Խորանին շուրջ ու անոնց համար հիմնելով դպրոցներ։

Երբ 1922-ին այդ հաւատացեալները փոխադրուեցան Աթէնք առաքելութիւնը եւս փոխադրուեցաւ Յունաստանի մայրաքաղաք եւ այս վայրը որուն կառուցումը աւարտեցաւ 1927-ին դարձաւ այդ ժամանակուայ բոլոր հայերուն կեդրոնը ու շնորհիւ գերապայծառ Զոհրապեանի ու անոր յաջորդ գերապայծառ Խանզիանի՝ իմաստութեան ու հեռատեսութեան, այստեղ կառուցուեցան վայրեր որոնք կարող էին ծառայել ըլլայ որպէս ուսումնավայր, ըլլայ որպէս ժողովավայր, ըլլայ որպէս մշակութային կամ ընկերային ու բարեսիրական ձեռնարկներու յատկացուած վայր։

Այստեղ՝ մինչեւ 1964 թուական գործեց «համազգային դպրոց» մը որ իր ծառայութիւնը դադրեցուց երկիրն մէջ նոր օրէնքներու որդեգրումին հետեւանքով։ Երկրորդ դպրոց մըն ալ կը գործէր Քոքինիա Փիրէայի շրջանին մէջ ուր միշտ երջանկայիշատակ Զոհրապեան գերապայծառը Մանուկ Յիսուսի Սրբուհի Թերեզայի անուան հայ եկեղեցի մը կառուցած էր 1925-ին, որուն մօտ կը գործեր դպրոց մը որուն մատակարարում յանձնուած էր Մխիթարեան հայրերուն։

Իր առաջին օրէն իսկ այս առաջնորդարանը ունեցաւ յատուկ առաքելութիւն. հոգ տանիլ գաղթականներուն, անոնց վկայելով Աստուածային ողորմած սէրը։

Առաքելութեան առաջին հանգրուանը եղաւ Հայոց Ցեղասպանութիւնը ու այդ արհաւիրքէն վերապրողներուն հիւրընկալութիւնը, երկրորդը՝ եղան ութսունական թուականները երբ Միջին Արեւելքի երկիներուն մէջ ապրող բազմաթիւ հայեր պատերազմի պատճառաւ ստիպուեցան հեռանալ իրենց երկիրներէն, ու ահա այսօր ականատես ենք երրորդ հանգրուանին՝ ուր 2015-ի Յունիս վեցէն ի վեր մեր մօտ կը հիւրընկալենք Սուրիայէն փախուստ տուած գաղթականները, որոնց թիւը հասած է 500-ի։ Մենք անոնց ծառայութիւն կը մատուցենք շնորհիւ Իտալական Թեմական Քարիթասներուն ու Գերմանիայի Քարիթասի աջակցութեան։

Այն որ սէր կը սերմանէ սէր կը հնձէ եւ այսօր ցեղասպանութենէն վերապրածներուն թոռնիկներն են որոնք չեն զլանար իրենց ծառայութիւնը մատուցելու ու մխիթարելու իրենց եղբայրներն ու քոյրերը, ու նոյնը կ՛ընեն նաեւ թաղամասի մեր Յոյն բարեկամները։

Մենք քիչ ունինք բայց համոզուած ենք որ այդ քիչը կիսելով է որ մեր կ՛ապրինք աւետարանի պատգամը։ Ձեր ներկայութեամբ դուք մեզի կը բերէք մեր սիրելի Ֆրանչիսկոս Քահանայապետին պատուէրն ու ուսուցումը յատուկ ուշադրութիւն դարձնելու անոնց որոնք կ՛ապրին կեանքի արուարձաններուն մէջ։ Առ այդ ուրախ ենք որ կը գտնուիք մեր մէջ եւ ուրախ ենք որ կը միանաք մեր աղօթքին եւ առիթը պիտի ունենաք այցելելու ու ծանօթանալու մեր գործունէութիւններուն ու մեր հաւատացեալներուն։

Բարի եկած էք։

Signore Cardinale Leonardo Sandri,

A nome di ogni giovane che ha trovato rifugio dentro l’Ordinariato armeno cattolico, che ancora sta cercando di realizzare il suo sogno di una vita dignitosa lontano dai conflitti della guerra Le diamo il benvenuto. Noi che viviamo lontani dai nostri famigliari senza saper se un giorno li potremo incontrare o meno, la Sua presenza tra di noi equivale alla presenza di un padre tra i suoi figli. Ancora sono tantissimi i nostri compagni giovani feriti al cuore che continuano a vivere in Siria con la speranza di trovare una soluzione pacifica dalla guerra.

Eminenza, vorremmo dire apertamente che noi amiamo la nostra patria la Siria, la terra dove abbiamo vissuto la nostra infanzia, abbiamo avuto l’educazione ed abbiamo goduto dei suoi beni, se non ci fosse la guerra non saremmo usciti. La ringraziamo di cuore di aver accettato di dedicare il suo tempo a noi, siamo pronti ad ascoltare la sua parola di consolazione paterna.

In questo periodo difficile della nostra vita ringraziamo la bonta’ del Signore, perche’ come una volta eravamo nella nostra patria figli delle nostre parrocchie, anche qui ad Atene abbiamo trovato accoglienza presso la chiesa armena cattolica, che ci aiuta ad addolcire un pò le sofferenze della nostra strada verso l’ignoto.

Eminenza, Le chiediamo di far arrivare il nostro saluto e grande ringraziamento a sua Santita’ Papa Francesco, il quale non cessa mai di fare degli annunci e di inviare dei mediatori per la pace della sua “amata e martoriata Siria”.

Chiediamo per la Sua gentilezza, Eminenza, di far arrivare la nostra supplica al Santo Padre, che abbiamo scritta dentro questa lettera affinche’ guardi il nostro caso.

Ci benedica Eminenza.

Ci benedica Eminenza.